
PATVIRTINTA

Šakių rajono savivaldybės administracijos 
direktoriaus 2012 m. gegužės    d. 
įsakymu Nr.
GYVENTOJŲ EVAKAVIMO IR PRIĖMIMO KOMISIJOS VEIKLOS NUOSTATAI
I. BENDROSIOS NUOSTATOS


1. Gyventojų evakavimo komisijos nuostatai parengti vadovaujantis Lietuvos Respublikos civilinės saugos įstatymu (Žin., 1998, Nr. 115-3230; 2009, Nr. 159-7270) ir Lietuvos Respublikos Vyriausybės  2010 m. spalio 20 d. nutarimu Nr. 1502 ,,Dėl Gyventojų evakavimo organizavimo tvarkos aprašo patvirtinimo“ (Žin., 2010, Nr. 55-1049).


2. Gyventojų evakavimo komisija yra rajono savivaldybės ekstremalių situacijų valdymo ir gelbėjimo sistemos sudėtinė dalis. Komisija savivaldybės lygiu organizuoja, vykdo gyventojų evakavimą arba evakuotų gyventojų priėmimą.

3. Gyventojų evakavimo ir priėmimo komisijos sudėtį ir nuostatus tvirtina savivaldybės administracijos direktorius.
II. KOMISIJOS UŽDAVINIAI IR DARBO ORGANIZAVIMAS


4. Gyventojų evakavimo ir priėmimo komisija (toliau – Komisija), organizuoja gyventojų evakavimą rajono savivaldybėje, priėmimą, laikinų gyvenamųjų patalpų ir gyvybiškai būtinų paslaugų: gyventojų aprūpinimas maistu, geriamuoju vandeniu, medikamentais, švariais drabužiais ir kitų (toliau – būtiniausios paslaugos), suteikimą. Kai gyventojai evakuojami iš vienos savivaldybės į kitą, gyventojų evakavimą organizuoja savivaldybės, iš kurios evakuojami gyventojai, Komisija, o gyventojų priėmimą, laikinųjų gyvenamųjų patalpų ir būtiniausių paslaugų jiems suteikimą – savivaldybės, į kurią evakuojami gyventojai, Komisija.

5. Gyventojų evakavimui organizuoti savivaldybėje įkuriami gyventojų surinkimo, tarpiniai gyventojų evakavimo ir gyventojų priėmimo punktai.


6.  Komisija gyventojų surinkimo punktuose organizuoja:

6.1. gyventojų ir transporto priemonių apskaitos tvarkymą;


6.2. gyventojų suskirstymą į grupes ir jų aprūpinimą transporto priemonėmis;


6.3. transporto priemonių kolonų sudarymą;


6.4. gyventojų įlaipinimą į savivaldybės transporto priemones.

7. Komisija tarpiniuose gyventojų evakavimo punktuose organizuoja:


7.1. atvykstančių gyventojų registravimą;


7.2. gyventojų užterštumo kontrolę;


7.3. gyventojų sanitarinį švarinimą;


7.4. transporto priemonių užterštumo kontrolę ir švarinimą;


7.5. gyventojų perlaipinimą iš transporto priemonių, vykusių per užterštą teritoriją, į švarias transporto priemones;


7.6. gyventojų ir transporto priemonių apskaitos tvarkymą.


8. Komisija gyventojų priėmimo punktuose organizuoja:


8.1. atvykstančių gyventojų priėmimą; 


8.2. gyventojų suskirstymą į grupes;


8.3. gyventojų grupių pristatymą į jiems laikinai suteiktas gyvenamąsias patalpas;

8.4. gyventojų ir transporto priemonių apskaitos tvarkymą. 

 
9. Gyventojų surinkimo, tarpiniuose gyventojų evakavimo ir gyventojų priėmimo punktuose gyventojams teikiamos būtiniausios paslaugos, užtikrinama viešoji tvarka ir visuomenės sveikatos sauga, prireikus teikiamos būtinajai medicinos pagalbai priskiriamos asmens sveikatos priežiūros paslaugos, psichologinė ir socialinė pagalba.


10. Komisija organizuoja savivaldybių transporto priemonių paskirstymą gyventojų surinkimo punktams, šių transporto priemonių kolonų palydą, apsaugą ir informacijos apie gyventojų evakavimą teikimą visuomenei.

11. Gyventojų grįžimą į gyvenamąsias vietas organizuoja tos savivaldybės, į kurios teritoriją grąžinami gyventojai, Komisija.

